राष्ट्रीय राजमार्ग 03 (नेपाल)
पुष्पलाल राजमार्ग ( राष्ट्रिय राजमार्ग ०३) नेपाल का एक पूर्व–पश्चिम राजमार्ग है जो अभी भी निर्माण अवस्था में है, जिसकी कुल लम्बाई 1,776 किलोमीटर (1,104 मील) माना गया है। निर्माण सम्पन्न होने के बाद यह राजमार्ग नेपाल का सबसे लम्बा राजमार्ग होगा। नेपाल की भौगोलिक बनावट पूर्व से पश्चिम तक तीन भौगोलिक क्षेत्रों में बंटा है; उत्तर में उच्च हिमालय, दक्षिण में तराई क्षेत्र और दोनों के बीच में पहाड़ जिसे मध्य–पहाड़ी क्षेत्र भी कहते हैं। यह राजमार्ग पूरी तरह से मध्य–पहाड़ी क्षेत्रों से होकर गुजरता है। यह राजमार्ग पूर्व में सिक्कम–नेपाल सीमा चियो–भन्ज्यांग (पाँचथर जिला, कोशी प्रदेश) से शुरू होता है और पहाड़ी क्षेत्रों से होते हुए सुदूर पश्चिम में झूलाघाट (बैतडी जिला, सुदूरपश्चिम प्रदेश) में समाप्त होता है।